Ο **Γιόχαν Γκούσταβ Χέρμες** (γερμ. *Johann Gustav Hermes*‎‎, 20 Ιουνίου 1846, Κένιξμπεργκ - 8 Ιουνίου 1912, Μπαντ Ενχάουζεν) ήταν Γερμανός μαθηματικός. Έγινε γνωστός για την κατασκευή ενός πολυγώνου με 65537 πλευρές.

Πρώτα χρόνια
------------

Ο Χέρμες γεννήθηκε στις 20 Ιουνίου του 1846 στο Κένιξμπεργκ, μία πρώην γερμανική πόλη (το σημερινό Καλίνινγκραντ στη Ρωσία). Ο Χέρμες φοίτησε στο γυμνάσιο Kneiphöfischen, όπου και έδωσε ττις τελικές του εξετάσεις (*Abitur*) το 1866. Αφού τελείωσε την δευτεροβάθμια εκπαίδευσή του, μελέτησε μαθηματικά από το 1866 έως το 1870, κυρίως στο Κένιξμπεργκ. Οι σπουδές του διακόπηκαν από την συμμετοχή του στον Γαλλοπρωσικό πόλεμο μεταξύ 1870 και 1871.

Education
---------

Στις 14 Δεκεμβρίου του 1872, ο Χέρμες ολοκλήρωσε τις σπουδές του και έλαβε το πτυχίο του στα μαθηματικά. 
Στις 5 Απριλίου του 1879, ο Χέρμες έλαβε το διδακτορικό του με την διατριβή του *Αναγωγή του προβλήματος της κυκλοτομίας σε γραμμικές εξισώσεις (για πρώτους της μορφής 2*m*+1)* (γερμ. *Zurückführung des Problems der Kreistheilung auf lineare Gleichungen (für Primzahlen von der Form* 2*m*+1*)*‎‎).

Καριέρα
-------

Μετά από έναν δοκιμαστικό χρόνο στο *Realgymnasium Chernyakhovsk* το 1873, ο Χερμές εργάστηκε ως δάσκαλος στο προγυμνάσιο του βασιλικού ορφανοτροφείου του Κένιξμπεργκ στην Πρωσία (γερμ. *Königliches Waisenhaus zu Königsberg in Preußen*‎‎). Ξεκινώντας το 1883 ήταν *Oberlehrer* (ή ανώτερος δάσκαλος). Το 1893 έγινε καθηγητής στο γυμνάσιο *Georgiaum* στο Lingen. Τελικά, την 1η Απριλίου 1899, έγινε καθηγητής και διευθυντής στο Realgymnasium Osnabrück (τώρα ονομάζεται *Gymnasium Ernst-Moritz-Arndt**).*

Στις 31 Δεκεμβρίου 1906 ζήτησε πρόωρη συνταξιοδότηση από τη θέση του λόγω ασθένειας.

### Επιτεύγματα

Το 1894, ο Χέρμες ολοκλήρωσε την δεκαετή προσπάθεια του να βρει και να γράψει μία διαδικασία για την κατασκευή ενός κανονικού 65537-γώνου με κανόνα και διαβήτη. Το έργο του είχε πάνω από 200 σελίδες και βρίσκεται σήμερα στο Πανεπιστήμιο του Γκέτινγκεν.

Στην παρθενική του ομιλία ως διευθυντής στο *Osnabrück Realgymnasium* στις 11 Απριλίου 1899, επαίνεσε την Κατηγορική Προστακτική του γνωστού φιλόσοφου Ιμμάνουελ Καντ, ο οποίος ήταν επίσης κάτοικος Κένιξμπεργκ. Ολοκλήρωσε με τις λέξεις "*Η υπομονή είναι η πύλη της χαράς*" (γερμ. *Geduld ist die Pforte der Freude*‎‎).

Προσωπική ζωή
-------------

Τον Δεκέμβριο του 1906,ο Χέρμες αρρώστησε. Στις 8 Ιουνίου του 1912, ο Χέρμες πέθανε και θάφτηκε στο Οσναμπρύκ της Γερμανίας.

Δείτε επίσης
------------

* 65537-γωνο
* Πολύγωνο

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 24  Απριλίου 2014.
2. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
3. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 30  Δεκεμβρίου 2014.
4. ↑  (Αγγλικά) *Mathematics Genealogy Project*.
5. ↑  «20th Century Mathematics». storyofmathematics.com. Ανακτήθηκε στις 28 Δεκεμβρίου 2018.
6. ↑  «Mathematics Genealogy Project - Johann Gustav Hermes». genealogy.math.ndsu.nodak.edu. Ανακτήθηκε στις 28 Δεκεμβρίου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 69690414
* GND: 116744332
* MGP: 59625

 |

 |